stanford-oval/wikipedia huggingface dataset:
ฮอบบิท (หนังสือ)
กระแสตอบรับ

เมื่อ ซี. เอส. ลิวอิส ได้อ่านต้นฉบับเรื่องนี้ เขาได้เขียนบทวิจารณ์ชมเชยอย่างมากมายลงใน Times และ Times Literary Supplement ทำให้เกิดกระแสตอบรับหนังสือในทางที่คึกคักอย่างยิ่ง จนหนังสือขายหมดเกลี้ยงในเวลาเพียงไม่ถึง 3 เดือน และได้พิมพ์ฉบับประกอบภาพสีจำหน่ายในสหรัฐอเมริกาทันที หนังสือพิมพ์นิวยอร์กเฮอรัลด์ทริบูน (New York Herald Tribune) แห่งสหรัฐอเมริกา มอบรางวัลหนังสือเยาวชนยอดเยี่ยมประจำฤดูใบไม้ผลิ (Children's Spring Book Festival Award) ให้แก่โทลคีนเมื่อต้นปี ค.ศ. 1938
หนังสือ เดอะฮอบบิท ฉบับตีพิมพ์ครั้งแรกๆ กลายเป็นของมีค่าในวงการนักสะสม ฉบับพิมพ์ครั้งแรกในประเทศอังกฤษมีราคาไม่ต่ำกว่า 10,000 ดอลลาร์สหรัฐไม่ว่าหนังสือจะอยู่ในสภาพใด หนังสือในสภาพดีและมีลายเซ็นของผู้ประพันธ์เคยประกาศโฆษณาในราคาสูงกว่า 40,000 ดอลลาร์สหรัฐทีเดียว สถิติสูงสุดในการประมูลหนังสือ เดอะฮอบบิท ฉบับพิมพ์ครั้งแรกอยู่ที่ราคา 60,000 ปอนด์ (ประมาณ 120,000 ดอลลาร์สหรัฐ)  นอกจากนี้ฉบับพิมพ์ครั้งอื่นๆ รวมถึงฉบับพิเศษวาระครบรอบปีต่างๆ ก็ยังเป็นที่นิยมเสาะหาในบรรดานักสะสมอยู่ตลอดมา
สำหรับคำวิจารณ์จากสื่อต่างๆ ส่วนใหญ่เป็นไปในทางที่ดี บทวิจารณ์จาก นิวยอร์กไทมส์ บอกว่า "โทลคีนมีพรสวรรค์อย่างน่าอัศจรรย์ในการตั้งชื่อและการเล่าเรื่อง เมื่อเราอ่านหนังสือจบ ก็จะรู้เรื่องราวทั้งหมดของฮอบบิท เอลฟ์ คนแคระ ตลอดจนถิ่นที่อยู่ของพวกเขาเป็นอย่างดีเหมือนกับที่เรารู้เรื่องราวในวัยเด็กของเราเอง" บทวิจารณ์จาก ซันเดย์ไทมส์ บอกว่า "ผู้อ่านหนังสือภาษาอังกฤษในโลกแบ่งออกได้เป็นสองพวก คือ พวกที่อ่าน เดอะลอร์ดออฟเดอะริงส์ และ เดอะฮอบบิท แล้ว กับพวกที่กำลังจะอ่าน" ขณะที่นิตยสารไทมส์ ลอนดอน บอกว่าหนังสือเล่มนี้ "ยอดเยี่ยมไม่มีที่ติ"
การดัดแปลงไปยังสื่ออื่น > ละครเวที

เดือนมีนาคม ค.ศ. 1953 มีการนำเรื่อง เดอะฮอบบิท ไปแสดงเป็นละครเวทีที่โรงเรียนเซนต์มาร์กาเร็ต เมืองเอดินเบิร์ก นับเป็นการดัดแปลงหนังสือเรื่องนี้เป็นครั้งแรก
ปี ค.ศ. 2001 มาร์โจ คูเซลา อำนวยการแสดงบัลเล่ต์เรื่อง Hobitti (เดอะฮอบบิท ในภาษาฟินนิช) โดยมีออลีส์ ซัลลิเนน เป็นผู้อำนวยเพลง จัดการแสดงที่โรงละครฟินนิชเนชันแนลโอเปรา
ปี ค.ศ. 2004 เดอะฮอบบิท ดัดแปลงเป็นบทละครโอเปราและเปิดการแสดงรอบปฐมทัศน์ที่ประเทศแคนาดา หลังจากนั้นได้ตระเวนไปเปิดการแสดงในที่ต่างๆ ทั่วโลก และกำลังจะเปิดการแสดงที่ประเทศอเมริกาในฤดูใบไม้ผลิปี 2008 ที่โรงละครซาราโซตาโอเปรา ในเมืองซาราโซตา รัฐฟลอริดา คณะละครชุดนี้ได้รับรางวัล Wings Awards ซึ่งเป็นการประกวดการแสดงของละครเพลง ในปี 2004 รวม 3 รางวัลคือ นักแสดงยุวชนยอดเยี่ยม (ผู้แสดงเป็นกอลลัม), แต่งหน้ายอดเยี่ยม และเทคนิคพิเศษยอดเยี่ยม
การดัดแปลงไปยังสื่ออื่น > ละครวิทยุ

สถานีวิทยุบีบีซี โดย ไมเคิล คิลการ์ริฟ ดัดแปลง เดอะฮอบบิท เป็นบทละครวิทยุความยาว 8 ตอน (ตอนละครึ่งชั่วโมง) ออกอากาศตั้งแต่เดือนกันยายนถึงเดือนพฤศจิกายน ค.ศ. 1968 มีแอนโทนี แจ็กสัน เป็นผู้ให้เสียงบรรยาย พอล เดนแมน พากย์เป็น บิลโบ แบ๊กกิ้นส์ และ เฮรอน คาร์วิค เป็น แกนดัล์ฟ
การดัดแปลงไปยังสื่ออื่น > หนังสือเสียง

นิโคล วิลเลียมสัน ตัดทอนเรื่องให้สั้นลงและบันทึกเสียงอ่านจำหน่ายเป็นแผ่น LP 4 แผ่น ออกวางจำหน่ายในปี ค.ศ. 1974 โดย อาร์โกเร็คคอร์ด
The Mind's Eye บริษัทวิทยุสัญชาติอเมริกัน จัดทำ เดอะฮอบบิท เป็นหนังสือบันทึกเสียง ออกวางจำหน่ายเป็นเทปคาสเซ็ตต์ 6 ม้วน ม้วนละ 1 ชั่วโมง ในปี ค.ศ. 1979
โรเบิร์ต อิงกลิส นักแสดงชาวอังกฤษจัดการแสดงเดี่ยวเรื่อง เดอะฮอบบิท การแสดงคราวนั้นทำให้สำนักพิมพ์เรคคอร์ดเดดบุ๊คส์ ทาบทามให้เขาไปให้เสียงอ่านหนังสือเสียงเรื่อง เดอะลอร์ดออฟเดอะริงส์ ในปี ค.ศ. 1990 หลังจากนั้นอีก 1 ปีเขาได้ให้เสียงอ่านหนังสือเสียง เดอะฮอบบิท อีกกับสำนักพิมพ์เดิม
การดัดแปลงไปยังสื่ออื่น > รายการโทรทัศน์

เดอะฮอบบิท ดัดแปลงเป็นภาพยนตร์การ์ตูนโดย แรนคิน/บาส (Rankin/Bass) ออกฉายเป็นรายการโทรทัศน์ในสหรัฐอเมริกาเมื่อปี ค.ศ. 1977 มีความยาวตลอดเรื่อง 78 นาที ปีเดียวกันนั้น บัวนาวิสต้าเร็คคอร์ด บริษัทในเครือของดิสนีย์ ยังได้นำเพลงประกอบภาพยนตร์มาจัดทำเป็นแผ่น LP ออกจำหน่ายด้วย ภาพยนตร์ประสบความสำเร็จค่อนข้างดี โดยได้เสนอชื่อเข้าชิงรางวัลฮิวโก สาขา Best Dramatic Presentation ในปี ค.ศ. 1978 พร้อมกับเรื่อง สตาร์ วอร์ส แต่ไม่ได้รับรางวัล ต่อมาจึงชนะเลิศรางวัล Peabody Award ในปีเดียวกัน
รายการเด็กในสถานีโทรทัศน์บีบีซี ชื่อ Jackanory ดัดแปลงเรื่อง เดอะฮอบบิท เป็นรายการโทรทัศน์เมื่อปี ค.ศ. 1979
การดัดแปลงไปยังสื่ออื่น > หนังสือภาพ

สำนักพิมพ์อิคลิพซ์คอมิกส์ ตีพิมพ์หนังสือภาพเรื่อง เดอะฮอบบิท เป็นหนังสือ 3 เล่มจบ ในปี ค.ศ. 1989 โดยมีชัค ดิกสัน และฌอน เดมมิง เป็นผู้เรียบเรียงและบรรยายเรื่องใหม่ วาดภาพประกอบโดยเดวิด เวนเซล ต่อมามีการพิมพ์ซ้ำโดยรวมเป็นเล่มเดียวโดยสำนักพิมพ์เดลเรย์บุ๊คส์ เมื่อปี ค.ศ. 2001
การดัดแปลงไปยังสื่ออื่น > ภาพยนตร์

ภาพยนตร์ไตรภาค อำนวยการสร้างและกำกับโดย ปีเตอร์ แจ็กสัน ผลิตโดย เมโทร-โกลเวน-เมเยอร์ และนิวไลน์ ซีนีม่า ได้แก่
เดอะ ฮอบบิท: การผจญภัยสุดคาดคิด (The Hobbit: An Unexpected Journey) ฉายเมื่อวันที่ 13 ธันวาคม ค.ศ. 2012
เดอะ ฮอบบิท: ดินแดนเปลี่ยวร้างของสม็อค (The Hobbit: The Desolation of Smaug) ฉายเมื่อวันที่ 13 ธันวาคม ค.ศ. 2013
เดอะ ฮอบบิท: สงคราม 5 ทัพ (The Hobbit: The Battle of the Five Armies) ฉายวันที่ 17 ธันวาคม ค.ศ. 2014 ตามลำดับ
อิทธิพลต่องานแขนงอื่น > ภาพวาด

ภาพวาดจากเรื่อง เดอะฮอบบิท ยุคแรกสุดเป็นผลงานของโทลคีนเอง เขาวาดไว้ทั้งภาพขาวดำและภาพสี ซึ่งสำนักพิมพ์ได้เลือกไปตีพิมพ์บางส่วน หลังจากนั้นมีนักวาดภาพคนอื่นๆ ที่วาดภาพปกและภาพประกอบให้ เดอะฮอบบิท เช่น สองพี่น้องฮิลเดบรันด์ (Tim และ Greg Hildebrandt) ซึ่งเป็นนักวาดภาพประกอบนิยายวิทยาศาสตร์และแฟนตาซี  อลัน ลี ซึ่งวาดภาพประกอบให้ทั้ง เดอะฮอบบิท และ เดอะลอร์ดออฟเดอะริงส์ รวมถึง จอห์น ฮาว และ เท็ด แนสมิธ นอกจากนี้ยังมีศิลปินคนอื่นๆ อีก ได้แก่ Tove Jansson (ผู้วาดภาพประกอบ เดอะฮอบบิท ฉบับแปลภาษาฟินนิช), Peter Pracownik, RL Stine, Stephen Hickman, Roger Garland, Iain McCaig, David Wyatt และ Frank Frazetta เป็นต้น
อิทธิพลต่องานแขนงอื่น > ดนตรี

เกลนน์ ยาร์โบรห์ นักดนตรีโฟล์คชาวอเมริกัน ออกอัลบัมชุด "inspired by the Hobbit" และได้ร่วมงานกับ แรนคิน/บาส ในการทำเพลงประกอบภาพยนตร์การ์ตูน เดอะฮอบบิท ในปี ค.ศ. 1977 เขายังได้ร่วมงานกับแรนคิน/บาส ในการทำเพลงประกอบภาพยนตร์โทรทัศน์เรื่อง The Return of the King ในปี ค.ศ. 1980 ด้วย
ปี ค.ศ. 1999 วงดนตรีร็อก ชื่อ "Hobbit" ออกอัลบัมเพลงเกี่ยวกับ เดอะฮอบบิท ชุด Two Feet Tall และในปี 2001 ออกชุด Rockin' The Shire รวมถึง All For The One ในปี ค.ศ. 2003 ซึ่งสร้างจาก เดอะลอร์ดออฟเดอะริงส์
อิทธิพลต่องานแขนงอื่น > เกม

ระหว่างปี 1976-1977 ทีเอสอาร์ อิงค์ วางจำหน่ายเกมสงครามในลักษณะเกมไพ่พร้อมแผนที่ ซึ่งสร้างขึ้นเลียนแบบ สงครามห้าทัพ หลังจากนั้น เดอะฮอบบิท ได้กลายเป็นเกมกระดานอีกหลายเกม เช่น "The Lonely Mountain" (ค.ศ. 1984), "The Battle of Five Armies" (ค.ศ. 1984), and "The Hobbit Adventure Boardgame" (ค.ศ. 1997) ผลิตโดย Iron Crown Enterprises และปี ค.ศ. 2005 บริษัทเกมชื่อเกมส์เวิร์คชอป วางจำหน่ายเกมสงครามประกอบทีวี ชื่อ "Battle of Five Armies"
แต่เกมจากหนังสือที่มีชื่อเสียงระดับรางวัล คือเกม "The Hobbit" ของบีมซอฟต์แวร์ ในปี ค.ศ. 1982 ซึ่งได้รับรางวัล Golden Joystick Award for Strategy Game of the Year 1983 ผู้จัดจำหน่ายคือ Melbourne House ได้แถมหนังสือไปกับการจำหน่ายเกมด้วย
ปี ค.ศ. 2003 เซียร์ราเอ็นเตอร์เทนเมนท์ วางจำหน่ายเกมพีซีชื่อ The Hobbit สำหรับเล่นบนเครื่องวินโดวส์, เพลย์สเตชัน 2, Xbox และ นินเทนโด เป็นเกมที่คล้ายคลึงกับเวอร์ชันก่อนหน้านี้ซึ่งออกจำหน่ายเป็นเกมบอย
อิทธิพลต่องานแขนงอื่น > การท่องเที่ยว

ชื่อ ฮอบบิท ถูกนำไปใช้เป็นชื่อโรงแรมที่พักในประเทศต่างๆ มากมายหลายแห่ง เนื่องจากสื่อถึงการพักผ่อนสะดวกสบายเหมือนอย่างชีวิตของชาวฮอบบิท ตัวอย่างเช่น The Hobbit Hotel Halifax  ใน Yorkshire ประเทศอังกฤษ  The Hobbit Boutique Hotel  ที่ Bloemfontein ประเทศแอฟริกาใต้ (บ้านเกิดของโทลคีน) และ Hobbit Hotel  ในประเทศเบลเยี่ยม
ดูเพิ่ม

งานประพันธ์อื่นของโทลคีนที่อยู่ในชุดปกรณัมเดียวกันนี้ ได้แก่
เดอะลอร์ดออฟเดอะริงส์
ซิลมาริลลิออน
Unfinished Tales
ตำนานบุตรแห่งฮูริน
ประวัติศาสตร์มิดเดิลเอิร์ธ
แหล่งข้อมูลอื่น

เว็บไซต์ทางการของโทลคีน
"The Hobbit" The Official Movie Blog
| ด ค กปกรณัมชุดมิดเดิลเอิร์ธ ของ เจ>  อาร์. อาร์. โทลคีน |
| --- | --- |
ตีพิมพ์ก่อนเสียชีวิต:  เดอะฮอบบิท  เดอะลอร์ดออฟเดอะริงส์  การผจญภัยของทอม บอมบาดิล  The Road Goes Ever On 
ตีพิมพ์หลังเสียชีวิต:  ตำนานแห่งซิลมาริล  เกร็ดตำนานที่จารมิจบ  ประวัติศาสตร์มิดเดิลเอิร์ธ (12 เล่ม)  Bilbo's Last Song  ตำนานบุตรแห่งฮูริน  ประวัติศาสตร์เดอะฮอบบิท  เบเรนกับลูธิเอน  การล่มสลายของกอนโดลิน 
รายชื่อบทความแบ่งตาม:  หมวดหมู่  ตัวละคร  ชาติพันธุ์  ภูเขา  แม่น้ำ  อาณาจักร  ยุคสมัย 
ปกคลุมชั้นนอกของ เดอะฮอบบิท ฉบับปกแข็ง ของสำนักพิมพ์อัลเลนแอนด์อันวิน ปี ค.ศ. 1937 นำมาจากภาพวาดประกอบภาพหนึ่งของโทลคีน
เดอะฮอบบิท ฉบับภาพยนตร์การ์ตูน
มาโยอิเนโกะโอเวอร์รัน!

| --- | --- |
มาโยอิเนโกะโอเวอร์รัน!
迷い猫オーバーラン!
ชื่อภาษาอังกฤษ: Mayoi Neko Overrun!
แนว: โรแมนติก คอมเมดี, ฮาเร็ม
มังงะ
เขียนโดย: โทโมฮิโระ มัทสึ
สำนักพิมพ์: ชูเอชะ
กลุ่มเป้าหมาย: Male
มังงะ
เขียนโดย: โทโมฮิโระ มัทสึ
สำนักพิมพ์: ชูเอชะ
กลุ่มเป้าหมาย: โชเน็น
อนิเมะ
กำกับโดย: ชิน อิตางากิ (ตอนที่ 1)   เคนอิจิ ยาทานิ (ตอนที่ 2)  โยชิมาซะ ฮิราอิเคะ (ตอนที่ 3)   อาคิตะโร่ ไดอิจิ (ตอนที่ 4)  มิจิโอะ ฟุคุดะ (ตอนที่ 5) ทาคาชิ อิเคฮาตะ (ตอนที่ 6)  ริอง คุโจ (ตอนที่ 7) มานาบุ โอโนะ (ตอนที่ 8)  โทโมฮิโระ ฮิราตะ (ตอนที่ 9) ทาคุยะ ซาโต้ (ตอนที่ 10) เคย์โซ คุราซาวะ (ตอนที่ 11) จุนอิจิ ซาโต้ (ตอนที่ 12)
สตูดิโอ: AIC
มาโยอิเนโกะโอเวอร์รัน! (ญี่ปุ่น: 迷い猫オーバーラン!; โรมาจิ: Mayoi Neko Overrun!) เป็นไลต์โนเวลญี่ปุ่น แต่งโดย โทโมฮิโระ มัทสึ และวาดภาพประกอบโดย เปโกะ จำนวน 12 เล่มจบ โดยเล่มสุดท้ายวางจำหน่ายเมื่อวันที่ 24 กุมภาพันธ์ 2012 โดยสำนักพิมพ์ ซุปเปอร์ แดช บุงโกะ ในเครือ ชูเอชะ สำหรับมังงะ วาดโดย เคนทาโร ยาบุกิ เริ่มตีพิมพ์ลงในนิตยสาร จัมพ์ สแควร์ เมื่อวันที่ 4 มกราคม 2010 และอนิเมะเริ่มฉายเมื่อวันที่ 6 เมษายน 2010 และเป็นเรื่องที่เปลี่ยนผู้กำกับทุกตอน
เนื้อเรื่อง

ทะกุมิ สึซึกิ กำพร้าบิดามารดา ทำงานที่ร้านกาแฟชื่อ "สเตรย์แคตส์" (Stray Cats) กับฟุมิโนะ เซะริซะวะ เพื่อนในวัยเด็ก กับเพื่อนคนอื่น ๆ ร่วมสถาบันอุเมะโนะโมะริ (Umenomori Academy) วันหนึ่ง โอะโตะเมะ สึซึกิ พี่สาวบุญธรรมของเขา นำพาโนะโซะมิ คิริยะ เด็กหญิงคนหนึ่ง กลับมาบ้านเพื่อมาอาศัยร่วมด้วย และเมื่อชิเซะ อุเมะโนะโมะริ เพื่อนของเขา เริ่มชมรมสเตรย์แคตส์เพื่อช่วยเหลือผู้คน ชีวิตของเขาก็ต้องผจญเหตุการณ์แปลกใหม่ต่าง ๆ นับแต่นั้นเรื่อยไป
แหล่งข้อมูลอื่น

เว็บไซต์หลักอย่างเป็นทางการของไลต์โนเวล   เก็บถาวร 2010-02-27 ที่ เวย์แบ็กแมชชีน (ญี่ปุ่น)
เว็บไซต์หลักอย่างเป็นทางการของมังงะ เก็บถาวร 2010-02-10 ที่ เวย์แบ็กแมชชีน (ญี่ปุ่น)
เว็บไซต์หลักอย่างเป็นทางการของอนิเมะ เก็บถาวร 2012-06-06 ที่ เวย์แบ็กแมชชีน (ญี่ปุ่น)
มาโยอิเนโกะโอเวอร์รัน! (อนิเมะ) ที่เครือข่ายข่าวอนิเมะ
สมพร ยศ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  สมพร ยศ
วันเกิด:   (1993-06-23) 23 มิถุนายน ค.ศ. 1993 (31 ปี)
สถานที่เกิด:  อำเภอขาณุวรลักษบุรี กำแพงเพชร, ประเทศไทย
ส่วนสูง:  1.78 m (5 ft 10 in)
ตำแหน่ง:  ผู้รักษาประตู
ข้อมูลสโมสร
สโมสรปัจจุบัน:  การท่าเรือ
หมายเลข:  1
สโมสรเยาวชน
2009–2011:  บีอีซี เทโรศาสน
สโมสรอาชีพ*
| ปี |  ทีม |  ลงเล่น |  (ประตู) |
| 2012–2016 |  บีอีซี เทโรศาสน |  9 |  (0) |
| 2012 |  → อาร์แบค   (ยืมตัว) |  10 |  (0) |
| 2014 |  → พิษณุโลก (ยืมตัว) |  17 |  (0) |
| 2014 |  → เชียงใหม่ (ยืมตัว) |  11 |  (0) |
| 2017–2022 |  เมืองทอง ยูไนเต็ด |  47 |  (0) |
| 2017 |  → พัทยา ยูไนเต็ด (ยืมตัว) |  20 |  (0) |
| 2018 |  → พีที ประจวบ (ยืมตัว) |  9 |  (0) |
| 2023– |  การท่าเรือ |  3 |  (0) |
ทีมชาติ
| 2012 |  ไทย อายุไม่เกิน 19 ปี |  3 |  (0) |
| 2013–2016 |  ไทย อายุไม่เกิน 23 ปี |  8 |  (0) |
| 2023- |  ไทย |  0 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 15 มีนาคม ค.ศ.2023
สมพร ยศ (อังกฤษ: Somporn Yos) หรือชื่อเล่น ต้น เกิดเมื่อวันที่ 23 มิถุนายน ค.ศ. 1993 เป็นนักฟุตบอลชาวไทย ปัจจุบันเป็น ผู้รักษาประตู ทีมชาติไทย และ การท่าเรือในไทยลีก
แหล่งข้อมูลอื่น

Somporn Yos ที่ soccerway.com
| ด ค กผู้เล่นชุดปัจจุบันของสโมสรฟุตบอลการท่าเรือ  |
| --- | --- |
 1 สมพร  3 อัซนาวี  4 ศุภนันท์  5 ปูโตร  6 เฉลิมศักดิ์  7 ปกรณ์  8 ธนบูรณ์  9 ทาร์เดลี  10 บดินทร์  11 แอมลาปา  14 ธีรศักดิ์  15 จตุรพัช  16 ชินวัฒน์  17 ฟันดี  18 ปฐมพล  22 อามูริม  23 เควิน  26 ดูมบูยา  27 ธิติ  30 อานนท์  33 ชิมูระ  35 ฮันนี  36 วรวุฒิ  37 ชานุกูล  44 วรชิต  47 สิทธา  62 ชัยวัฒน์  88 ชยพิพัฒน์  89 พีรดนย์  99 ธนาสิทธิ์  หัวหน้าผู้ฝึกสอน: โชคทวี
ตำนานวีรบุรุษนักสำรวจที่เริ่มจากตัวประกอบ

ซีรีส์ไลต์โนเวลของญี่ปุ่น
| --- | --- |
ตำนานวีรบุรุษนักสำรวจที่เริ่มจากตัวประกอบ
モブから始まる探索英雄譚 (Mobu kara Hajimaru Tansaku Eiyūtan)
แนว: จินตนิมิต, สุขนาฏกรรมจินตนิยม
นวนิยายชุด
เขียนโดย: ไคโตะ
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: 9 เมษายน พ.ศ. 2562 – ปัจจุบัน
ไลต์โนเวล
เขียนโดย: ไคโตะ
วาดภาพโดย: Almic
สำนักพิมพ์: ฮอบบี้ เจแปน
ในเครือ: เอชเจ บุนโกะ
กลุ่มเป้าหมาย: ผู้ชาย
วางจำหน่ายตั้งแต่: 1 กรกฎาคม พ.ศ. 2564 – ปัจจุบัน
จำนวนเล่ม: 10
มังงะ
เขียนโดย: ไคโตะ
วาดภาพโดย: เทริโอะ เทริ
สำนักพิมพ์: อากิตะ โชเต็ง
ในเครือ: ยัง แชมเปี้ยน คอมมิค
นิตยสาร: โดโคเดโมะ
กลุ่มเป้าหมาย: เซเน็ง
วางจำหน่ายตั้งแต่: 24 สิงหาคม พ.ศ. 2564 – ปัจจุบัน
จำนวนเล่ม: 4
อนิเมะโทรทัศน์
กำกับโดย: โทโมกิ โคบายาชิ
เขียนบทโดย: คาซึยูกิ ฟุเดยาสุ
ดนตรีโดย: เคอิจิ อินาอิ
สตูดิโอ: เก็กโค
ถือสิทธิ์โดย: มิวส์ คอมมิวนิเคชัน
เครือข่าย: โตเกียวเอ็มเอ็กซ์, บีเอส เอ็นทีวี, เคทีเอ็น, เอที-เอ็กซ์
เครือข่ายภาษาไทย: บิลิบิลิ, Muse Thailand
ฉาย:  6 กรกฎาคม พ.ศ. 2567  –  21 กันยายน พ.ศ. 2567
ตอน: 12
ตำนานวีรบุรุษนักสำรวจที่เริ่มจากตัวประกอบ (モブから始まる探索英雄譚, Mobu kara Hajimaru Tansaku Eiyūtan) เป็นซีรีส์ไลต์โนเวลญี่ปุ่นที่เขียนโดยไคโตะและวาดภาพประกอบโดย Almic เริ่มเผยแพร่ทางออนไลน์ในเดือนเมษายน พ.ศ. 2562 บนเว็บไซต์โชเซ็ตสึกะ นิ นาโร ต่อมาถูกนำมาตีพิมพ์โดยฮอบบี้ เจแปน ซึ่งตีพิมพ์ไปแล้ว 10 เล่มตั้งแต่เดือนกรกฎาคม พ.ศ. 2564 ภายใต้สำนักพิมพ์เอชเจ บุนโกะ มังงะที่ดัดแปลงพร้อมวาดภาพโดยเทริโอะ เทริ ได้รับการตีพิมพ์ในนิตยสารเว็บมังงะเซเน็งของอากิตะ โชเต็ง โดโคเดโมะ ยัง แชมเปี้ยน ตั้งแต่เดือนสิงหาคม พ.ศ. 2564 และรวบรวมตีพิมพ์เป็นเล่ม(ทังโกบง)จำนวน 4 เล่ม อนิเมะซีรีส์ทางโทรทัศน์ที่ดัดแปลงโดยสตูดิโอเก็กโค เริ่มออกอากาศในเดือนกรกฎาคมถึงเดือนกันยายน พ.ศ. 2567
สื่อ > ไลต์โนเวล

เขียนโดยไคโตะ ตำนานวีรบุรุษนักสำรวจที่เริ่มจากตัวประกอบเริ่มตีพิมพ์บนเว็บไซต์นวนิยายโชเซ็ตสึกะ นิ นาโร เมื่อวันที่ 9 เมษายน พ.ศ. 2562 ต่อมาถูกนำมาตีพิมพ์โดยโดยฮอบบี้ เจแปน ซึ่งเริ่มวางจำหน่ายภายใต้สำนักพิมพ์เอชเจ บุนโกะ พร้อมภาพประกอบโดย Almic ในเดือนกรกฎาคม พ.ศ. 2564 ได้รับการตีพิมพ์ไปแล้ว 10 เล่ม ณ วันที่ 1 พฤศจิกายน พ.ศ. 2567
| # | วันที่ออกจำหน่าย | ISBN |
| --- | --- | --- |
| 1 |  1 กรกฎาคม พ.ศ. 2564 | 978-4-79-862436-5 |
| 2 |  1 กันยายน พ.ศ. 2564 | 978-4-79-862580-5 |
| 3 |  1 ธันวาคม พ.ศ. 2564 | 978-4-79-862679-6 |
| 4 |  1 เมษายน พ.ศ. 2565 | 978-4-79-862801-1 |
| 5 |  30 กันยายน พ.ศ. 2565 | 978-4-79-862921-6 |
| 6 |  1 เมษายน พ.ศ. 2566 | 978-4-79-863149-3 |
| 7 |  29 กันยายน พ.ศ. 2566 | 978-4-79-863313-8 |
| 8 |  1 กุมภาพันธ์ พ.ศ. 2567 | 978-4-79-863405-0 |
| 9 |  1 กรกฎาคม พ.ศ. 2567 | 978-4-7986-3584-2 |
| 10 |  1 พฤศจิกายน พ.ศ. 2567 | 978-4-7986-3670-2 |
สื่อ > มังงะ

มังงะที่ดัดแปลงโดยเทริโอะ เทริ เริ่มตีพิมพ์ในนิตยสารเว็บมังงะเซเน็นของอากิตะ โชเต็ง โดโคเดโมะ ยัง แชมเปี้ยน เมื่อวันที่ 24 สิงหาคม พ.ศ. 2564 ตอนต่างๆ ได้ถูกรวบรวมตีพิมพ์เป็นเล่ม(ทังโกบง)จำนวน 4 เล่ม ณ เดือนกรกฎาคม พ.ศ. 2567
| # | วันที่ออกจำหน่าย | ISBN |
| --- | --- | --- |
| 1 |  18 กุมภาพันธ์ พ.ศ. 2565 | 978-4-253-30681-2 |
| 2 |  18 พฤษภาคม พ.ศ. 2566 | 978-4-253-30682-9 |
| 3 |  27 ธันวาคม พ.ศ. 2566 | 978-4-253-30683-6 |
| 4 |  25 กรกฎาคม พ.ศ. 2567 | 978-4-253-30684-3 |
สื่อ > อนิเมะ

ได้รับการประกาศดัดแปลงเป็นอนิเมะซีรีส์ทางโทรทัศน์เมื่อวันที่ 27 ธันวาคม พ.ศ. 2566 ซีรีส์นี้ผลิตโดยสตูดิโอเก็กโค และกำกับโดยโทโมกิ โคบายาชิ โดยคาซึยูกิ ฟุเดยาสุเป็นผู้เขียนบท โชโกะ ยาสุดะเป็นผู้ออกแบบตัวละคร และเคอิจิ อินาอิเป็นผู้แต่งเพลง ได้ออกอากาศตั้งแต่วันที่ 6 กรกฎาคมจนถึงวันที่ 21 กันยายน พ.ศ. 2567 ทางช่องโตเกียวเอ็มเอ็กซ์และบีเอส เอ็นทีวี เพลงเปิดคือ "Up Start" ร้องโดยอามาซึกิ ในขณะที่เพลงปิดคือ "Strobe Fantasy" ร้องโดยเมย์น มิวส์ คอมมิวนิเคชันได้รับลิขสิทธิ์ซีรีส์นี้ในเอเชียตะวันออกเฉียงใต้
สื่อ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | สตอรี่บอร์ดโดย  | วันที่ฉายครั้งแรก  |
| --- | --- | --- | --- | --- | --- |
| 1 | "ตัวประกอบคนนั้นตั้งเป้าเป็นวีรบุรุษ" Transliteration: "Sono Mobu wa Eiyū o Mezasu" (ญี่ปุ่น: そのモブは英雄を目指す) | เคนทาโระ อิโนะ | คาซึยูกิ ฟุเดยาสุ | โทโมกิ โคบายาชิ | 6 กรกฎาคม 2567 (2567-07-06) |
| 2 | "เซอร์แวนท์การ์ดใบที่ 2" Transliteration: "2-mai Me no Sābant Kādo" (ญี่ปุ่น: 2枚目のサーバントカード) | เคนทาโระ อิโนะ | คาซึยูกิ ฟุเดยาสุ | ชินอิจิ วาตานาเบะ | 13 กรกฎาคม 2567 (2567-07-13) |
| 3 | "ปีศาจระดับไวเคานต์กับความกังวลของซิลฟี่"  (ญี่ปุ่น: 子爵級悪魔とシルフィーの悩み) | โทโมโนริ มิเนะ | มาซานาโอะ อาคาโฮชิ | โทโมโนริ มิเนะ | 20 กรกฎาคม 2567 (2567-07-20) |
| 4 | "ดันเจี้ยนลับ" Transliteration: "Kakushi danjon" (ญี่ปุ่น: 隠しダンジョン) | TBD | TBD | TBA | 27 กรกฎาคม 2567 (2567-07-27) |
| 5 | "ท้าทายชั้นที่ 7! และออกเดท!?"  (ญี่ปุ่น: 挑戦、7階層！そしてデート！？) | TBD | TBD | TBA | 3 สิงหาคม 2567 (2567-08-03) |
| 6 | "ชั้นที่ 8 แสนอันตราย" Transliteration: "Kiki Mata Kiki no Hachi Kaisou" (ญี่ปุ่น: 危機また危機の8階層) | TBD | TBD | TBA | 10 สิงหาคม 2567 (2567-08-10) |
| 7 | "งานโอเพ่นเฮาส์ของเหล่าหนุ่มสาว" Transliteration: "Seishun no Opun Kyanpasu" (ญี่ปุ่น: 青春のオープンキャンパス) | TBD | TBD | TBA | 17 สิงหาคม 2567 (2567-08-17) |
| 8 | "ปีศาจระดับไนท์ เบลเรีย" Transliteration: "Shishakukyū Akuma Beruria" (ญี่ปุ่น: 士爵級悪魔ベルリア) | TBD | TBD | TBA | 24 สิงหาคม 2567 (2567-08-24) |
| 9 | "วันคืนอันแสนสุข" Transliteration: "Shiawasena Hibi" (ญี่ปุ่น: 幸せな日々) | TBD | TBD | TBA | 31 สิงหาคม 2567 (2567-08-31) |
| 10 | "สิ่งที่ตัวเองสามารถทำได้ในตอนนี้" Transliteration: "Ima Jibun ni Dekiru Koto" (ญี่ปุ่น: いま自分にできること) | TBD | TBD | TBA | 7 กันยายน 2567 (2567-09-07) |
| 11 | "ตามหาเอลิกเซอร์" Transliteration: "Erikusā o Sagashite" (ญี่ปุ่น: エリクサーを探して) | TBD | TBD | TBA | 14 กันยายน 2567 (2567-09-14) |
| 12 | "และแล้ว ตำนานวีรบุรุษก็ได้เริ่มขึ้น"  | TBD | TBD | TBA | 21 กันยายน 2567 (2567-09-21) |
ดูเพิ่ม

โคอิ วะ ฟูตาโกะ เดะ วาริคิเรไน ไลต์โนเวลอีกชุดที่มีนักวาดภาพประกอบคนเดียวกัน
แหล่งข้อมูลอื่น

นวนิยายเว็บ ที่โชเซ็ตสึกะ นิ นาโร (ในภาษาญี่ปุ่น)
เว็บไซต์อย่างเป็นทางการของไลต์โนเวล (ในภาษาญี่ปุ่น)
เว็บไซต์อย่างเป็นทางการของมังงะ (ในภาษาญี่ปุ่น)
เว็บไซต์ทางการของอนิเมะ (ในภาษาญี่ปุ่น)
ตำนานวีรบุรุษนักสำรวจที่เริ่มจากตัวประกอบ (นิยาย) ที่เครือข่ายข่าวอนิเมะ
เฌอซ็องฟรงเตียร์

รายการเกมโชว์ระหว่างประเทศ (1965–1999)
| เฌอซ็องฟรงเตียร์ |
| --- | --- |
เป็นที่รู้จักกันในชื่อ:   Παιχνίδια Χωρίς Σύνορα    (Paichnídia Chorís Sýnora)   / Hry Bez Hranic   العاب بلا حدود    (Aleab Bila Hudud)   / Spel Zonder Grenzen   Jogos Sem Fronteiras  // Jeux sans frontières   Logħob għal Kulħadd   Игре Без Граница   Igre Bez Granica  // Spiel Ohne Grenzen   Gemau Heb Ffiniau   Juegos Sin Fronteras   Igre Brez Meja   It's A Knockout  // Giochi Senza Frontiere   Játék határok nélkül 
ประเภท: เกมโชว์
สร้างโดย:   กี ลุกซ์  คล็อด ซาวารี 
เค้าโครงจาก: Intervilles
กรรมการ: ดูเพิ่มเติม
ผู้ประพันธ์ดนตรีแก่นเรื่อง: Jacques Revaux
ประเทศแหล่งกำเนิด:  ยุโรป
ภาษาต้นฉบับ: ภาษาที่ใช้พูดของแต่ละประเทศที่เข้าร่วม
จำนวนฤดูกาล: 30 ฤดูกาล
การผลิต
สถานที่ถ่ายทำ: รอบยุโรป
บริษัทผู้ผลิต: สหภาพการแพร่สัญญาณวิทยุและโทรทัศน์แห่งยุโรป
ออกอากาศ
เครือข่าย: ดูเพิ่มเติม
ออกอากาศ: 26 พฤษภาคม ค.ศ. 1965 (1965-05-26) – 23 กันยายน ค.ศ. 1999 (1999-09-23)
การแสดงที่เกี่ยวข้อง
It's a Knockout   เกมบันลือโลก
เฌอซ็องฟรงเตียร์ (ฝรั่งเศส: Jeux sans frontières) เป็นการแข่งขันโทรทัศน์ระดับนานาชาติซึ่งจัดโดย สหภาพการแพร่สัญญาณวิทยุและโทรทัศน์แห่งยุโรป (EBU) โดยจัดขึ้นทั้งหมด 30 ฤดูกาล ออกอากาศตั้งแต่ปี 1965 ถึง ปี 1999 โดยผู้เข้าร่วมจะเป็นประเทศที่เป็นสมาชิกของสหภาพ โดยส่งภายใต้ชื่อของสถานีโทรทัศน์ของแต่ละประเทศ ซึ่งแต่ละสถานีโทรทัศน์จะส่งชุดทีมผสมจากเมืองต่าง ๆ มาแข่งขันระหว่างทีมในประเทศตัวเอง และทีมจากต่างประเทศ โดยการแข่งขันทั่วไปจะเป็นเกมที่ออกแบบตลก (funny game) พร้อมกับการสวมชุดประหลาด ๆ ซึ่งแม้ว่าจะเป็นอุปสรรคในการเล่นก็ตาม โดยทีมของแต่ละประเทศทีมใดที่ทำอันดับดีที่สุด ทีมเหล่านั้นจะได้เข้าไปแข่งขันกันในรอบชิงชนะเลิศ ในแต่ละตอนจะจัดขึ้นโดยสถานีโทรทัศน์ที่เข้าร่วม ณ สถานที่แห่งหนึ่งในประเทศนั้น ๆ และมีธีมเกี่ยวกับหัวข้อเฉพาะ โดยจะจัดพลัดเปลี่ยนหมุนเวียนไปทุกประเทศที่เข้าร่วมในปีนั้น ๆ
รายการได้รับการสร้างสรรค์ให้กับ EBU โดย กี ลุกซ์ (Guy Lux) และคล็อด ซาวารี (Claude Savarit) จากสำนักงานกระจายเสียงโทรทัศน์ฝรั่งเศส (ORTF) โดยจัดเป็นรายการเวอร์ชันระหว่างประเทศของรายการ Intervilles ซึ่งเป็นรายการเกมโชว์ที่รายการครั้งแรกในฝรั่งเศสเมื่อปี 1962 ในประเทศที่ไม่ใช่ภาษาฝรั่งเศสเป็นภาษาพูด ชื่อรายการ เฌอซ็องฟรงเตียร์  (Jeux sans frontières)  ก็จะมีการเปลี่ยนชื่อเป็นภาษาต่าง ๆ ในแต่ละประเทศที่มีการออกอากาศ ในขณะที่ภาษาอังกฤษจะใช้ชื่อว่า It's a Knockout ซึ่งเป็นชื่อที่ BBC ใช้ในรายการคัดเลือกตัวแทนในระดับชาติ
รายการมีการแข่งขันในรูปแบบในฤดูหนาว โดยจัดที่สกีรีสอร์ต และรูปแบบตอนเดี่ยวพิเศษในช่วงคริตสมาสด้วย
ประวัติ

ไอเดียของรายการระหว่างประเทศนี้ เกิดขึ้นจากดำริของประธานาธิบดีฝรั่งเศส ชาร์ล เดอ โกล ซึ่งมีความปรารถนาที่จะให้เยาวชนในฝรั่งเศสและในเยอรมนีได้พบกันในการแข่งขันเพื่อเสริมสร้างมิตรภาพระหว่างสองประเทศ หลังจากที่เดอ โกลได้ชมรายการแล้วเกิดความชื่นชอบ ถึงขั้นให้ผู้ติดตามทำอย่างไรก็ได้เพื่อให้เดอ โกลได้รับชมขณะที่เดินทางเยือนเยอรมนีตะวันตก และเพื่อให้สอดคล้องกับการฟื้นฟูความสัมพันธ์ของทั้งสองประเทศจากสนธิสัญญาเอลีเซ ในปี 1965 กี ลุกซ์ (Guy Lux) และคล็อด ซาวารี (Claude Savarit) จากสำนักงานกระจายเสียงโทรทัศน์ฝรั่งเศส (ORTF) และเป็นผู้ให้กำเนิดรายการ Intervilles ได้เสนอแนวคิดของรายการให้กับสถานีโทรทัศน์ในสหภาพการแพร่สัญญาณวิทยุและโทรทัศน์แห่งยุโรป (EBU). ทีมตัวแทนจากฝรั่งเศส เยอรมนีตะวันตก เบลเยียม และอิตาลี เข้าร่วมรายการในการแข่งขันครั้งแรกในปีเดียวกันภายใต้ชื่อรายการ เกมนานาชาติ หรือหากแปลจากชื่อรายการคือ เกมไร้พรมแดน
ในช่วงที่ได้รับความนิยมสูงสุด เฌอซ็องฟรงเตียร์ มีผู้ชมสูงถึง 110 ล้านคนทั่วยุโรป ในรูปแบบต้นฉบับได้ยุติการออากาศไปในปี 1982 และรื้อฟื้นขึ้นมาใหม่ในปี 1988 ด้วยประเทศที่แตกต่างกันออกไป ในรูปแบบระยะหลังจัดขึ้นโดยสถานีโทรทัศน์เล็ก ๆ โดยมีข้อยกเว้นที่น่าสังเกตคือสถานีโทรทัศน์ของอิตาลี (RAI) ที่เป็นเจ้าภาพในสถานที่เดียวในปี 1996 ปี 1998 และปี 1999
รูปแบบ > ผู้ตัดสินและกรรมการ

Gennaro Olivieri (1965–1982)
Guido Pancaldi (1966–1989)
Arthur Ellis (1971–1982)
Nenad Romano (1979–1982)
Mike Swann (1988–1989)
Bernard Galley (1990–1991)
Denis Pettiaux (1990–1999)
Nikos Mperedimas (1993)
Irini Kamperidiou (1994)
Lehel Németh (1993–1995, 1999)
Babis Ioanidis (1995–1999)
Orsolya Hovorka (1996–1998)
Lea Vodušek (1996–1997, 1999)
Carlo Pegoraro (1996, 1998–1999)
Beertje van Beers (1997)
ประเทศที่เข้าร่วม

ระหว่างปี 1965 ถึงปี 1999 มีสถานีโทรทัศน์จาก 20 ประเทศเข้าร่วมแข่งขันในรายการ เฌอซ็องฟรงเตียร์ ซึ่งจัดขึ้นมาเป็นเวลา 30 ฤดูกาล (ให้แยก เช็กเกีย และ เชโกสโลวาเกีย เป็นประเทศที่เข้าร่วมคนละประเทศกัน) :
ประเทศในอดีตที่ล่มสลายไปแล้ว
| รหัสประเทศ | ประเทศ | สถานีโทรทัศน์ | ปีที่เข้าร่วม | จำนวนครั้งที่เข้าร่วม | จำนวนชนะเลิศในรอบชิงชนะเลิศ | จำนวนชนะเลิศในรอบการแข่งขัน |
| --- | --- | --- | --- | --- | --- | --- |
| I |  อิตาลี | RAI | 1965–1982, 1988–1999 | 30 | 4  (1970, 1978, 1991, 1999) | 33 |
| F |  ฝรั่งเศส | ORTF, Antenne 2, France 2 | 1965–1968, 1970–1982, 1988–1992, 1997–1999 | 25 | 3  (1965, 1975, 1979) | 20 |
| CH |  สวิตเซอร์แลนด์ | SRG SSR | 1967–1982, 1992–1999 | 24 | 2  (1972, 1974) | 24 |
| B |  เบลเยียม | BRT, RTBF | 1965–1982, 1988–1989 | 20 | 2  (1965, 1982) | 28 |
| D |  เยอรมนีตะวันตก | ARD | 1965–1980 | 16 | 6  (1966, 1967, 1968, 1969, 1976, 1977) | 31 |
| GB |  บริเตนใหญ่ | BBC | 1967–1982 | 16 | 4  (1969, 1971, 1973, 1981) | 12 |
| P |  โปรตุเกส | RTP | 1979–1982, 1988–1998 | 15 | 5  (1980, 1981, 1988, 1989, 1997) | 37 |
| NL |  เนเธอร์แลนด์ | NCRV, TROS | 1970–1977, 1997–1998 | 10 | 0 | 13 |
| H |  ฮังการี | MTV | 1993–1999 | 7 | 3  (1993, 1996, 1998) | 15 |
| GR |  กรีซ | ERT | 1993–1999 | 7 | 0 | 3 |
| YU |  ยูโกสลาเวีย ‡ | JRT | 1978–1982, 1990 | 6 | 0 | 9 |
| E |  สเปน | TVE | 1988, 1990–1992 | 4 | 1  (1990) | 4 |
| SLO |  สโลวีเนีย | RTVSLO | 1994, 1996–1997, 1999 | 4 | 0 | 8 |
| GB / C |  เวลส์ | S4C | 1991–1994 | 4 | 0 | 4 |
| CZ |  เช็กเกีย | ČT | 1993–1995 | 3 | 2  (1994, 1995) | 4 |
| SM |  ซานมารีโน | ไม่มีสถานีโทรทัศน์  | 1989–1991 | 3 | 0 | 4 |
| M |  มอลตา | PBS Malta | 1994–1995 | 2 | 0 | 0 (ดีที่สุด: 3rd) |
| CS |  เชโกสโลวาเกีย ‡ | ČST | 1992 | 1 | 1  (1992) | 2 |
| FL |  ลีชเทินชไทน์ | ไม่มีสถานีโทรทัศน์  | 1976 | 1 | 0 | 0 (ดีที่สุด: 4th) |
| TU |  ตูนีเซีย | ERTT | 1992 | 1 | 0 | 0 (ดีที่สุด: 2nd) |